Vizsga feladatok számítógép-hálózatok tárgyból – 1. rész
Minden kérdésnél 1 pont szerezhető, összetett kérdéseknél részpont is kapható.  Nem működő UNIX parancs nem ér pontot. Figyelem! A kérdések közül egyet áthúzhat.  Az értékelésnél csak az első 15 át nem húzott kérdést vesszük figyelembe.  Amennyiben a hallgató ezt a lapot beadja, az 1. témakörből ezt vesszük figyelembe, tehát az esetlegesen meglévő korábbi zárthelyit NEM! Az elégséges osztályzathoz az 1. és a 2. részből együttesen 60%-ot, azaz 18 pontot kell elérni. A 3. részt csak ennek elérése esetén javítjuk ki.
A feladatok kidolgozására rendelkezésre álló idő 30 perc, amely 5 perccel meghosszabbítható, ha a hallgatók példamutatóan viselkednek.
1.	Magyarázza meg, miért érhet el nagyobb kihasználtságot a réselt aloha protokoll a közönséges aloha protokollnál!
2.	UNIX alatt állítsa be, hogy a /tmp/anyagok nevű könyvtár csoporttulajdonosa a users nevű felhasználói csoport legyen!
3.	Állítsa be, hogy a /tmp/anyagok nevű könyvtárra a tulajdonosának minden joga meglegyen, a csoporttársak (fent állította be, hogy a users csoport) tudják kilistázni és a benne levő elemeket (könyvtár, fájl) elérni, a többiek pedig csak a listázásra legyenek jogosultak!
4.	Az aktuális könyvtárban lévő proba nevű file-t töltse be a megismert nyomkövető programba (az aktuális könyvtár nincs benne a PATH-ban!) és futtassa a 23. sorig!
5.	Miről lehet felismerni egy A osztályú IP címet? Hogyan épül fel?
6.	IP protokoll esetén mire szolgál a datagramm fejrészében a PROTOCOL mező? Adjon egy példát is rá!
7.	Egy IP router a cél vagy a forrás címe alapján továbbítja a datagrammot? (0.2 pont) Akkor miért van benne a másik? (0.8 pont)
8.	TCP-nél miért van szükség a port számokra?
9.	Milyen támadást ismer, ami a TCP kapcsolat felépítését imitálja? Mutassa be ezt a támadást! Hogyan okoz ez kárt?
10.	TCP a kód bitek közül írjon le legalább 5-öt!
11.	Mi a célja az ICMP protokollnak?
12.	Mit tud az OSPF-ről?
13.	Magyarázza meg, hogy EGP protokollok esetén mi a különbség a multi connected és a tranzit hálózat között! (pl. idegen hálózatból idegen hálózatba irányuló forgalom szempontjából)
14.	Írja át a következő IPv6 címet minél rövidebb formába! ABCD:0000:0000:1234:0000:5678:A1B2:C3D4
15.	Egy adott fizikai hálózatban használhatnak-e 4-es és 6-os verziójú IP-t is? Válaszát bizonyítsa!
16.	Mi volt az a probléma, ami miatt szükség volt az alhálózatok kialakítására? (subnetting)